ai4bharat/Pralekha huggingface dataset:
பிரதமர் அலுவலகம்
ராஜஸ்தானின் கோட்டா சாலை விபத்தில் உயிரிழந்தோருக்குப் பிரதமர் இரங்கல் தெரிவித்துள்ளார் உயிரிழந்தோரின் குடும்பங்களுக்கு கருணைத் தொகை வழங்க ஒப்புதல் அளித்துள்ளார்
ராஜஸ்தானின் கோட்டா சாலை விபத்தில் உயிரிழந்தோருக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். உயிரிழந்தோரின் குடும்பங்களுக்குப் பிரதமரின் தேசிய நிவாரண நிதியிலிருந்து கருணைத் தொகை வழங்கவும் பிரதமர் ஒப்புதல் அளித்துள்ளார்.
பிரதமரின் அலுவலக டுவிட்டரில் கூறியிருப்பதாவது;
“ராஜஸ்தானின் கோட்டாவில் ஏற்பட்ட விபத்து மிகவும் துயரமானது. இந்த விபத்தில் உயிரிழந்தோரின் குடும்பங்களுக்கு எனது இரங்கலை நான் தெரிவித்துக் கொள்கிறேன். இந்த ஈடு செய்ய முடியாத இழப்பைத் தாங்கிக் கொள்ள இறைவன் அவர்களுக்கு மனபலத்தைத் தரட்டும்:
“கோட்டாவில் ஏற்பட்ட சோகமான சாலை விபத்தில் உயிரிழந்தோரின் குடும்பத்திற்குப் பிரதமரின் தேசிய நிவாரண நிதியிலிருந்து தலா ரூ.2 லட்சம் வழங்கப்படும். காயமடைந்தோருக்கு ரூ.50,000 வழங்கப்படும்: பிரதமர்.”
பிரதமர் அலுவலகம்
புதுதில்லியின் கல்காஜியில் குடிசை வாழ் மக்களின் மறுவாழ்விற்காக புதிதாகக் கட்டப்பட்ட அடுக்குமாடி குடியிருப்புகளின் துவக்க விழாவில் பிரதமரின் உரை
நிகழ்ச்சியில் கலந்து கொண்டுள்ள அமைச்சரவை நண்பர் திரு ஹர்தீப் சிங் புரி அவர்களே, இணை அமைச்சர்கள் திரு கௌசல் கிஷோர் மற்றும் திருமதி மீனாட்சி லேகி அவர்களே, தில்லி துணைநிலை ஆளுநர் திரு விநய் குமார் சக்சேனா அவர்களே, தில்லி நாடாளுமன்ற உறுப்பினர்களே, இதர பிரமுகர்களே, சகோதர சகோதரிகளே!
தில்லியில் வசிக்கும் ஆயிரக்கணக்கான சகோதர சகோதரிகளுக்கும், நூற்றுக்கணக்கான குடும்பங்களுக்கும் இன்று ஓர் முக்கிய நாள். பல ஆண்டுகளாக தில்லியின் குடிசை பகுதிகளில் வசித்து வந்த குடும்பங்களின் வாழ்வில் புதிய அத்தியாயத்தை உருவாக்குவது போல இந்த முயற்சி அமைந்துள்ளது. ஏழை சகோதர, சகோதரிகளின் வியர்வை மற்றும் கடின உழைப்பு தான் தில்லி போன்ற பெரு நகரங்கள் முன்னேறுவதற்கும், உச்சத்தை அடைவதற்கும் அடித்தளமாக உள்ளன. இருந்த போதும் நகரின் ஒரு சில பகுதிகள் மிக செழிப்பாகவும், மறுபுறம் அதே நகரின் பல்வேறு இடங்களில் வசிக்கும் மக்கள் அடிப்படை வசதிகளுக்கும் கூட போராடி வருகின்றனர். எனவே விடுதலையின் அமிர்த காலத்தில் “அனைவரும் இணைந்து அனைவரின் வளர்ச்சிக்காக, அனைவரின் நம்பிக்கையுடன், அனைவரின் முயற்சிகளுடன்’ என்ற தாரக மந்திரத்துடன் வளர்ச்சிக்காக நாடு பாடுபடுகிறது.
நண்பர்களே,
இன்று தில்லியில் வசிக்கும் ஏழை மக்களும் அரசின் நலத்திட்டங்களை பெற்று பயனடைகிறார்கள். தில்லியில் உள்ள ஆயிரக்கணக்கான சாலையோர வியாபாரிகளும், ஆட்டோ, டாக்ஸி ஓட்டுநர்களும் பீம்-யு.பி.ஐ வசதியைப் பெற்றுள்ளனர். தங்களது செல்பேசியிலிருந்து நேரடியாக பணத்தைப் பெற்று, அதன் மூலமே கட்டணங்களையும் செலுத்துகிறார்கள். இது அவர்களுக்கு மிகப்பெரிய நிதி பாதுகாப்பாகும். பிரதமரின் ஸ்வாநிதி திட்டத்தினால் தில்லியில் உள்ள சுமார் 50,000 சாலையோர வியாபாரிகள் பயனடைந்திருக்கிறார்கள் என்பது மகிழ்ச்சி அளிக்கிறது. இது தவிர முத்ரா திட்டத்தின் கீழ் ஏறத்தாழ ரூ. 30000 கோடி, உத்தரவாதம் இல்லாமல் வழங்கப்பட்டிருப்பது, இங்கு வசிக்கும் சிறு தொழில்முனைவோருக்கு பேருதவியாக உள்ளது.
ஒரே நாடு, ஒரே ரேஷன் அட்டை திட்டத்தினால் கொரோனா பெருந்தொற்றின் போது தில்லியின் ஏழை மக்கள் பெரிதும் பயனடைந்தனர். கடந்த இரண்டு ஆண்டுகளாக தில்லியில் உள்ள ஏழை மக்களுக்காக இலவச ரேஷன் பொருட்களை அரசு வழங்கி வருகிறது. தில்லியில் மட்டும் இந்த திட்டத்திற்காக சுமார் ரூ. 2500 கோடியை மத்திய அரசு செலவு செய்துள்ளது. 40 லட்சத்திற்கும் அதிகமான ஏழைகளுக்கு காப்பீட்டு திட்டத்தையும் மத்திய அரசு வழங்கியுள்ளது. தில்லி மற்றும் நாட்டின் வளர்ச்சியில் நீங்கள் தொடர்ந்து உங்கள் பங்களிப்பை வழங்குவீர்கள் என்று நான் உறுதியாக நம்புகிறேன். உங்கள் அனைவருக்கும் மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
எஃகுத்துறை அமைச்சகம்
எஃகு தொழிலில் உலகளாவிய போட்டி
பொதுத்துறை எஃகு நிறுவனங்கள் உட்பட இந்திய எஃகு நிறுவனங்கள், தங்களது திறன்கள், உற்பத்தி மற்றும் ஏற்றுமதி உள்ளிட்ட விற்பனையை பல ஆண்டுகளாக தொடர்ந்து மேம்படுத்தியுள்ளன. உள்நாட்டு எஃகு உற்பத்தி திறன் ஆண்டுக்கு 109.85 மில்லியன் டன்களில் இருந்து, 142.29 மில்லியன் டன்களாக  அதிகரிக்கப்பட்டுள்ளது.
இந்தியா இந்தாண்டு ஏப்ரல் முதல் ஆகஸ்ட் வரை செய்த எஃகு ஏற்றுமதி, கடந்தாண்டு இதே காலத்தில் செய்த ஏற்றுமதியை விட 153% அதிகம்.
இந்திய எஃகு ஆணைய நிறுவனம்(செயில் மற்றும் ராஷ்ட்ரிய இஸ்பாட் நிகாம் நிறுவனம் என்ற இரண்டு எஃகு பொதுத் துறை நிறுவனங்கள் உள்ளன. கடந்த 3 ஆண்டுகளில் இந்நிறுவனங்களின் நிதி செயல்பாடுகளை கீழ்கண்ட இணைப்பில் பார்க்கலாம்.
https://pib.gov.in/PressReleasePage.aspx?PRID=1654019 –
சிறப்பு சேவைகள் மற்றும் கட்டுரைகள்
சந்திரயான் 3-ன் வெற்றி மனிதர்களை விண்வெளிக்கு அனுப்புவதற்கான படிக்கட்டு – திட்ட இயக்குநர் டாக்டர் பி.வீரமுத்துவேல்
திருச்சி என்ஐடியில் மாணவர்களுடன் கலந்துரையாடல்
வளர்ந்த பாரதம் 2047 என்பது தொடர்பாக, திருச்சிராப்பள்ளியில் உள்ள தேசிய தொழில்நுட்ப கழகத்தில் விரிவுரை மற்றும் கலந்துரையாடல் இன்று நடைபெற்றது. இதில் இஸ்ரோவின் சந்திரயான்-3 திட்ட இயக்குநர் முனைவர் பி.வீரமுத்துவேல் பங்கேற்றார். அவர் திருச்சிராப்பள்ளி தேசிய தொழில்நுட்ப கழகத்தில் உற்பத்திப் பொறியியல் துறையிலிருந்து 2003 ஆம் ஆண்டு முதுநிலை பட்டம் பெற்றார். அவரை இயக்குநர் முனைவர் ஜி. அகிலா, டீன்கள், பதிவாளர்  மற்றும் ஆசிரிய உறுப்பினர்கள் வரவேற்றனர். அவர் தனது வாழ்க்கைப் பாதையில் உதவிய தனது ஆசிரியர்களுக்கு நன்றி கூறினார்.
உற்பத்திப் பொறியியல் துறைத் தலைவர் முனைவர் சி. சத்திய நாராயணன் முனைவர் பி. வீரமுத்துவேலை வரவேற்றார், முனைவர் ஜி.அகிலா நினைவுப் பரிசு வழங்கினார். முனைவர் பி. வீரமுத்துவேல், சந்திரயான்-3 திட்டத்தின் கண்ணோட்டம் மற்றும் சவால்களை விவாதித்தார். மனித குடியேற்றத்திற்கு தேவையான நீர் மற்றும் ராக்கெட் எரிபொருள் போன்ற நிலவு பயணத்தின் முக்கியத்துவத்தை அவர் விவரித்தார். மேலும், நிலவில் வெற்றிகரமாக தரையிறங்கிய மற்ற மூன்று நாடுகளுடன் ஒப்பிடுகையில், இந்தியாவின் தோல்வி விகிதம் மிகக் குறைவு என்றும் அவர் கூறினார். நிலவு மண் மாதிரி தொழில்நுட்பம் தொடர்பாக இந்திய விண்வெளி ஆராய்ச்சி நிறுவனம் மற்றும் என்ஐடி திருச்சிராப்பள்ளியின் ஒத்துழைப்பையும் அவர் குறிப்பிட்டார்.
மாணவர்களுடன் உரையாடிய அவர்,தொழில்நுட்ப கேள்விகளுக்கு விளக்கம் அளித்தார். இஸ்ரோவின் எதிர்காலத் திட்டங்கள் குறித்த கேள்வி ஒன்றுக்கு, சந்திரயான்-3-ன் மென்மையான தரையிறக்கம், மனிதர்களை விண்வெளிக்கு அனுப்புவதற்கான அடுத்த பணிகளுக்கு ஒரு படிக்கட்டு என்று பதிலளித்தார். இப்போது கிடைக்கும் ஸ்டார்ட்அப் சுற்றுச்சூழல் அமைப்பையும் அவர் பாராட்டினார். மேலும் இளைஞர்கள் ஒரு தொழில்முனைவோராக இருக்க வேண்டும், அதாவது வேலை தேடுபவராக இருப்பதை விட வேலைகளை உருவாக்குபவராக இருக்க வேண்டும் என்று வலியுறுத்தினார். மாணவர்களின் கேள்விக்கு பதிலளித்து பேசும் போது, உலகின் வேறு எந்த நாட்டையும் விட இந்தியா சந்திரனின் தென் துருவத்திற்கு அருகில் தரையிறங்கியது என்று கூறினார். தவறுகளில் இருந்து பாடம் கற்றுக் கொண்டு, இலக்கை அடைய கடினமாக உழைக்க வேண்டும் என்று மாணவர்களுக்கு அறிவுறுத்தினார். பிரக்யான் 2024 தலைவர் திரு.விஜய் அவர்களின் நன்றியுரையுடன் நிகழ்ச்சி நிறைவுற்றது.
பெண்கள் மற்றும் குழந்தை நலன் அமைச்சகம்
பிரதமரின் தேசிய பாலபுரஸ்கார் விருது 2023-க்கான விண்ணப்பங்களை மகளிர் மற்றும் குழந்தைகள் மேம்பாட்டு அமைச்சகம் வரவேற்கிறது
சிறார்களின் தலைசிறந்த திறன்களை அங்கீகரிக்கும் விதமாக மத்திய மகளிர் மற்றும் குழந்தைகள் மேம்பாட்டு அமைச்சகம் ஒவ்வொரு ஆண்டும் கவுரவம் மிக்க பிரதமரின் தேசிய பாலபுரஸ்கார் விருதுகளை வழங்குகிறது. தீரச்செயல், விளையாட்டுக்கள், சமூக சேவை, அறிவியல் மற்றும் தொழில்நுட்பம், சுற்றுச்சூழல், கலை மற்றும் கலாச்சாரம், புதிய கண்டுபிடிப்பு ஆகிய துறைகளில் மிகச்சிறந்த சாதனை படைத்தவர்களை தேசிய அளவில் அங்கீகரிப்பதற்காக இந்த விருதுகள் வழங்கப்படுகின்றன. ஒவ்வொரு ஆண்டும் ஜனவரி மாதம் புதுதில்லியில் இதற்கென நடைபெறும் சிறப்பு விழாவில் மாண்புமிகு குடியரசுத்தலைவர் இந்த விருதுகளை வழங்குவார். ரூ.1 லட்சம் ரொக்கப்பரிசு, பதக்கம், சான்றிதழ் ஆகியவற்றைக் கொண்டதாக இந்த விருது இருக்கும்.
இந்தியாவில் வசிக்கும் இந்தியக் குடிமகனாக இருக்கும்  18 வயதுக்கு மிகாத சிறார் எவரும் இந்த விருதுக்கு விண்ணப்பிக்கலாம். இதற்காகவே வடிவமைக்கப்பட்ட https://awards.gov.in என்ற இணையப்பக்கத்தின் மூலமாக மட்டுமே இந்த விருதுகளுக்கான விண்ணப்பங்கள் பெறப்படும். இணையதளம் வழியாக விண்ணப்பப்படிவங்களை பெறுவதற்கான கடைசி நாள் 31.07.2023.
விரிவான விதிமுறைகள் https://wcd.nic.in/sites/default/files/PMRBP%20Guidelines.pdf என்ற இணைய தளத்தில் கிடைக்கும்.
அறிவியல் மற்றும் தொழில்நுட்பத்துறை
2020 ஆம் ஆண்டு அறிவியல் மற்றும் தொழில்நுட்பத் துறை தேசிய விருதுக்கான விண்ணப்பங்கள் வரவேற்கப்படுவதாக தேசிய அறிவியல் மற்றும் தொழில்நுட்ப குழுமம் அறிவிப்பு
ஆண்டு தோறும் அறிவியல் மற்றும் தொழில்நுட்பத் துறையில் சிறப்பாக செயல்பட்ட வர்களுக்கு வழங்கப்படும் தேசிய விருதுக்கான விண்ணப்பங்கள் வரவேற்கப்படுகின்றன.
மத்திய அறிவியல் மற்றும் தொழில்நுட்பத் துறை அமைச்சகத்தின் கீழ் செயல்படும் தேசிய அறிவியல் மற்றும் தொழில்நுட்ப குழுமம் இந்த அறிவிப்பை வெளியிட்டுள்ளது. ஒவ்வொரு ஆண்டும், தேசிய அறிவியல் தினமான பிப்ரவரி 28ஆம் தேதி புதுதில்லியில் இந்த விருதுகள் வழங்கப்படும்.
அறிவியல் மற்றும் தொழில்நுட்பத்தில் தலை சிறந்து விளங்குபவருக்கு ரொக்கப் பணமாக ஒரு லட்ச ரூபாய் வழங்கப்படும். இதுதவிர அச்சு மற்றும் காட்சி ஊடகத்தில் அறிவியல் மற்றும் தொழில்நுட்பத்தை சிறப்பாக பயன்படுத்தியது, குழந்தைகளிடத்தில் அறிவியல் மற்றும் தொழில்நுட்பத்தை சிறப்பாக கொண்டு சேர்த்தது, பிரபலமான அறிவியல் மற்றும் தொழில்நுட்ப இலக்கியங்களை மொழி பெயர்த்தல், பாரம்பரிய முறைகளில் புதிதாக அறிவியல் மற்றும் தொழில்நுட்பத்தை வளர்ச்சி அடையச் செய்தது உள்ளிட்ட பிரிவுகளுக்கு தலா 2 லட்சம் ரூபாய் பரிசு வழங்கப்படும்.
இந்த விருதுக்கு விண்ணப்பிப்பது குறித்து மேலும் தெரிந்துகொள்ள கீழ்காணும் இணையதள முகவரியை காணவும் : www.dst.gov.in
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662048
-----
(Visitor Counter : 113
மின்னணு மற்றும் தகவல் தொழில்நுட்பம்
ஆண்டு இறுதி கண்ணோட்டம்: மின்னணு மற்றும் தகவல் தொழில்நுட்பம் அமைச்சகம்
கொவிட்-19 பெருந்தொற்றின் போது வழங்கிய ஆதரவு உட்பட பல்வேறு முக்கிய நடவடிக்கைகளை 2020-ஆம் ஆண்டு மத்திய மின்னணு மற்றும் தகவல் தொழில்நுட்பம் அமைச்சகம் எடுத்தது. அவற்றுள் முக்கியமானவற்றுள் சில வருமாறு:ஆரோக்கிய சேது செயலி 17 கோடி தடவை பதிவிறக்கம் செய்யப்பட்டது; கொவிட்-19 பரவல் சாத்தியமுள்ள பகுதிகளை அதிக அளவில் முன்கூட்டியே கணித்தது5.19 கோடி பேர் டிஜி லாக்கரில் தங்களை பதிவு செய்து கொண்டுள்ளனர். 722 அமைப்புகளில் இருந்து 426 கோடிக்கும் அதிகமான கோப்புகள் வழங்கப்பட்டுள்ளன.வளர்ந்து வரும் தொழில்நுட்பங்களில் டிஜிட்டல் திறன்வளர்த்தல் முன்னெடுப்பை மத்திய மின்னணு மற்றும் தகவல் தொழில்நுட்பம் அமைச்சகம் மற்றும் நாஸ்காம் தொடங்கினஅடுத்த ஐந்து ஆண்டுகளில் 7 லட்சத்துக்கும் அதிகமான தகவல் தொழில்நுட்ப பணியாளர்களை இது சென்றடையும்.இ-மருத்துவமனைகள் 418 நிறுவனங்களில் செயல்படுத்தப்பட்டுள்ளன, சுமார் 17.5 கோடி பரிவர்த்தனைகள் நடந்துள்ளன.4.31 கோடி டிஜிட்டல் உயிர்வாழ் சான்றிதழ்களை இணையம் மூலம் நவம்பர் 2020 வரை ஜீவன் பிரமாண் வழங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1685608
-----
(Visitor Counter : 142
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 176.52 கோடியைக் கடந்தது
நாட்டில் கடந்த 24 மணி நேரத்தில் 30.49 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 176.52 கோடியைக்  கடந்தது. 2,01,49,530 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 30,009 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,22,19,896 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.46 சதவீதமாக உள்ளது. கடந்த 24 மணி நேரத்தில் 14,148 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,48,359 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.38 சதவீதமாக உள்ளது.
கடந்த 24 மணி நேரத்தில் 11,55,147 கொவிட் பரிசோதனைகள் செய்யப்பட்டன. இதுவரை சுமார் 76.35 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.60 சதவீதமாக உள்ளது. தினசரித் தொற்று விகிதம் 1.22 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800684
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 24.11.2017 அன்று ஒரு பீப்பாய்க்கு 62.14 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 24.11.2017 அன்று ஒரு பீப்பாய்க்கு 62.14 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 23.11.2017 அன்று 61.57 அமெரிக்க டாலராக இருந்த கச்சா எண்ணெயின் விலை 24.11.2017 அன்று 62.14 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 23.11.2017 அன்று ரூ. 3989.55 ஆகவும் 24.11.2017 அன்று ரூ. 4022.57 ஆகவும் இருந்தது. 23.11.2017 அன்று ரூ. 64.79 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 24.11.2017 அன்று ரூ. 64.73 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 24, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
62.14 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
4022.57 
|
|
டாலருக்கு நிகரான இந்திய ரூபாயின் மாற்று மதிப்பு
|
|
64.73
வணிகம் மற்றும் தொழில்துறை அமைச்சகம்
காணொலி காட்சி மூலம் மத்திய அமைச்சர் திரு பியூஷ் கோயல், அமெரிக்க வர்த்தக அமைச்சர் திருமதி கீனா ரைமோண்டோ கூட்டுத் தலைமையில் இந்தியா- அமெரிக்கா தலைமை நிர்வாக அதிகாரிகள் அமைப்பின் கூட்டம் நடைபெற்றது
மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், அமெரிக்க வர்த்தக அமைச்சர் திருமிகு கீனா ரைமோண்டோ ஆகியோர் தலைமையில் இன்று காணொலி காட்சி வாயிலாக இந்தியா-அமெரிக்கா தலைமை நிர்வாக அதிகாரிகள் அமைப்பின் கூட்டம் நடைபெற்றது.
இந்திய அரசும், அமெரிக்காவும் இணைந்து கடந்த 2014 டிசம்பர் மாதம் இந்த அமைப்பைத் தொடங்கிய பின் நடைபெற்ற ஆறாவது கூட்டம் இதுவாகும். அமெரிக்காவுக்கான இந்திய தூதர் திரு தரஞ்சித் சந்து மற்றும் அரசு உயர் அதிகாரிகள் இதில் கலந்து கொண்டனர்.
நிலைத்தன்மை, வளர்ந்து வரும் தொழில்நுட்பங்கள், சர்வதேச நெகிழ்த்தன்மை, விநியோக சங்கிலி, சிறு வர்த்தகங்கள் போன்ற துறைகளை ஊக்குவிப்பதில் இந்தியாவும், அமெரிக்காவும் கொண்டுள்ள பொதுவான ஆர்வம், இரு நாட்டு பொருளாதார உறவு குறிப்பிடத்தக்க வளர்ச்சியை எட்டுவதற்கு உந்து சக்தியாக இந்த அமைப்பு இருந்து வருவதாக அமைச்சர் திரு பியூஷ் கோயல் தெரிவித்தார். இத்தகைய உத்வேகத்தை மேலும் அதிகப்படுத்துவதற்கு இது போன்ற கூட்டங்களின் முக்கியத்துவத்தை அவர் வலியுறுத்தினார்.
இந்தக் கூட்டத்தின் போது தொழில்முனைவு மற்றும் சிறிய வர்த்தகங்களை ஊக்குவிப்பது, சுகாதாரம் மற்றும் மருந்துகள், விண்வெளி மற்றும் பாதுகாப்பு, தகவல் தொழில்நுட்பம் மற்றும் டிஜிட்டல் உள்கட்டமைப்பு, எரிசக்தி, தண்ணீர் மற்றும் சுற்றுச்சூழல், உள்கட்டமைப்பு மற்றும் உற்பத்தி, நிதி சேவைகள், வர்த்தகம் மற்றும் முதலீடு போன்ற பல்வேறு முக்கிய துறைகளில் வலுவான கூட்டு முயற்சிகளை உருவாக்கி, வளர்ச்சியை ஊக்குவிப்பது குறித்து இரு நாடுகளின் தலைமை நிர்வாக அதிகாரிகள் விரிவாக விவாதித்தனர்.
பிரதமர் அலுவலகம்
ராமகிருஷ்ண மடத்தின் சுவாமி சிவாமயானந்தாஜி மகாராஜின் மறைவிற்கு பிரதமர் இரங்கல்
ராமகிருஷ்ண மடத்தின் சுவாமி சிவாமயானந்தாஜி மகாராஜின் மறைவிற்கு பிரதமர் திரு நரேந்திர மோடி தமது இரங்கலைத் தெரிவித்துக் கொண்டுள்ளார்.
“சமூக அதிகாரமளித்தலில் கவனம் செலுத்தும் ஏராளமான பொதுசேவை முன்முயற்சிகளில் ராமகிருஷ்ண மடத்தின் சுவாமி சிவாமயானந்தாஜி மகாராஜ் தீவிரமாக ஈடுபட்டார். கலாச்சாரம் மற்றும் ஆன்மீகத் துறைகளில் அவர் அளித்த பங்களிப்புகள் என்றும் நினைவுக் கூரப்படும். அவரது மறைவினால் மிகவும் துயரமடைந்தேன். ஓம் சாந்தி”, என்று பிரதமர் வெளியிட்டுள்ள சுட்டுரைச் செய்தியில் கூறியுள்ளார்.
-----
(
சிறப்பு சேவைகள் மற்றும் கட்டுரைகள்
கன்னியாகுமரி மாவட்டத்திலுள்ள அரசுப் பள்ளிகளில் அடல் டிங்கரிங் ஆய்வக பயிலரங்கை மத்திய அறிவியல் மற்றும் தொழில்துறை ஆராய்ச்சி நிறுவனம் நடத்தியது
கன்னியாகுமரி மாவட்டத்தைச் சேர்ந்த விளவங்கோடு, கல்குளம், ராஜாக்கமங்கலம், திருவிதாங்கோடு அரசு மேல்நிலை பள்ளிகளில் 2023 ஆகஸ்ட் 28, 30 ஆகிய நாட்களில் அடல் டிங்கரிங் ஆய்வக தத்தெடுப்பு மற்றும் வழிகாட்டுதலின் ஒரு பகுதியாக, சிஎஸ்ஐஆர்-கட்டமைப்பு பொறியியல் ஆராய்ச்சி மையம், சென்னை  மற்றும் சிஎஸ்ஐஆர் சென்னை வளாகம்  இணைந்து ஜிக்யாசா ஏடிஎல் பயிலரங்கத்தை ஏற்பாடு செய்தன.
பயிலரங்கின் போது அறிவியல் விரிவுரைகள் மற்றும் நேரடி விளக்க அமர்வுகள் நடத்தப்பட்டன.
இந்நிகழ்ச்சியின் போது,
- முனைவர். எஸ். மகேஸ்வரன், மூத்த முதன்மை விஞ்ஞானி, சிஎஸ்ஐஆர் – எஸ்இஆர்சி
- முனைவர். ஏ. ராபர்ட் சாம், மூத்த முதன்மை விஞ்ஞானி, சிஎம்சி– சிஎஸ்ஐஓ
- முனைவர். டி. கல்பனா, மூத்த முதன்மை விஞ்ஞானி, சிஎம்சி – சிஇசிஆர்ஐ
- திரு. ஏ.கே. ஃபர்வேஸ் அகமது, முதன்மை விஞ்ஞானி, சிஎஸ்ஐஆர் – எஸ்இஆர்சி
- முனைவர். எம்.சரவணன், மூத்த விஞ்ஞானி, சிஎஸ்ஐஆர் – எஸ்இஆர்சி
- முனைவர். ஜே.பிரவின், மூத்த விஞ்ஞானி, சிஎஸ்ஐஆர் – எஸ்இஆர்சி
- திரு. இ. அசோக்குமார், விஞ்ஞானி, சிஎஸ்ஐஆர் – எஸ்இஆர்சி
- திரு. ஆர்.டி. சதீஷ் குமார், முதன்மை தொழில்நுட்ப அதிகாரி, சிஎஸ்ஐஆர் – எஸ்இஆர்சி , ஆகியோர் வரிவுரைகளும் நேரடிப் பயிற்சியும் வழங்கினர்.
இந்நிகழ்வில் 500-க்கும் மேற்பட்ட மாணவர்களும், 30-க்கும் மேற்பட்ட ஆசிரியர்களும் பங்கேற்றனர்.
முழு நிகழ்வும் டாக்டர். எஸ். மகேஸ்வரன் மற்றும்
திரு.இ. அசோக்குமார் ஆகியோரால் ஒருங்கிணைத்து நடத்தப்பட்டது.
சிறப்பு சேவைகள் மற்றும் கட்டுரைகள்
ஐஐடி மெட்ராஸ், பனாரஸ் இந்து பல்கலைக்கழகம் ஆகியவற்றின் அறிவுசார் பங்களிப்புடன் ‘காசி தமிழ் சங்கமம்’ நடைபெறுகிறத
சென்னையில் உள்ள இந்திய சதொழில்நுட்பக் கழகம் , பனாரஸ் இந்து பல்கலைக்கழகத்துடன் இலைந்து இந்திய அரசின் ‘காசி தமிழ் சங்கமம்’ என்ற முன்முயற்சிக்கு அறிவுசார் ஒத்துலழப்லப ெழங்க உள்ளது. தமிழ்நாட்டுக்கும், வாரைாசி என்று அலழக்கப்படும் காசிக்கும் இலடயில் உள்ள ஆழமான கல்ெி, பபாருளாதார, சமூக மற்றும் கைாச்சார உறவுகலள பவளிக்பகாைருவது இதன் நநாக்கமாகும்.
சங்கமம் நிகழ்ச்சி 16 நவம்பர் 2022 முதல் 20 டிசம்பர் 2022 வலர நலடபபற உள்ளது. மாதம் முழுவதும் நலடபபறும் இந்த நிகழ்ச்சிக்காக, தமிழ்நாட்டின் 12 பவவ்நவறு இடங்களில் இருந்து கலை, இைக்கியம், ஆன்மீகம், கல்வி உள்ளிட்ட துலறகலளச் நசர்ந்தவர்கலள காசிக்கு சிறப்பு விருந்தினர்களாக அலழக்கத் திட்டமிடப்பட்டு உள்ளது. இந்த விருந்தினர்கள் பசன்லன, நகாயம்புத்தூர், ராநமஸ்வரம் ஆகிய ஊர்களில் இருந்து 12 பவவ்நவறு நாட்களில் ரயில்களுடன் இலைக்கப்பட்ட சிறப்புப் பபட்டிகள் மூைம் பல்நவறு குழுக்களாக காசிக்குப் புறப்படுவார்கள். ஒவ்பவாரு குழுவினரும் புறப்பட்டுத் திரும்பிவர பமாத்தம் 8 நாட்கள் ஆகும். இந்தப் பயைத் திட்டத்தின்படி, விருந்தினர்கள் அலனவரும் காசி, அநயாத்தி மற்றும் அவற்லறச் சுற்றியுள்ள இடங்கலளப் பார்லவயிடுவதுடன், கங்லக ஆற்றில் படகுசவாரியும் நமற்பகாள்வார்கள். விருந்தினர்கள் அலனவருக்கும் பயைச் பசைவு இைவசம். அத்துடன் காசி மற்றும் அநயாத்தியில் தங்குமிட வசதியும் இைவசமாக வழங்கப்படும்.
விருப்பமுள்ள நபர்கள் https://kashitamil.iitm.ac.in/ வலைதளத்தில் உடனடியாக தங்கள் பபயர்கலளப் பதிவு பசய்து பகாள்ளைாம். இதுபற்றிய நமலும் விவரங்கள் வலைதளத்தில் இடம்பபற்றுள்ளன.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் திரு மன்சுக் மாண்டவியா 76-வது உலக சுகாதார மாநாட்டில் உரையாற்றினார்
மத்திய சுகாதாரத்துறை அமைச்சர் திரு மன்சுக் மாண்டவியா, சுவிட்சர்லாந்து நாட்டின் ஜெனிவாவில் நடைபெறும் 76-வது உலக சுகாதார மாநாட்டில் உரையாற்றினார். உலக சுகாதார அமைப்பின் தலைமை இயக்குநர் திரு டெட்ரோஸ் அதானம் மற்றும் பல்வேறு நாடுகளின் சுகாதார அமைச்சர்கள் இதில் பங்கேற்றனர். அனைவருக்கும் சுகாதாரம் என்ற கருப்பொருளில் நடைபெறும் இந்த மாநாட்டில் உரையாற்றிய திரு மன்சுக் மாண்டவியா, சுகாதார அவசர நிலைகளுக்கு இந்தியா, தயாராக உள்ளது என்றும், சுகாதார சேவைகளுக்கு இந்தியா முன்னுரிமை அளிப்பதாகவும் கூறினார்.
கொவிட்-19 பெருந்தொற்றால் ஏற்பட்ட சவால், சுகாதார கட்டமைப்பை வலுப்படுத்தியிருப்பதாகவும், சவால்களுக்கு எதிராக போராடுவதில் உலகை இணைத்துள்ளதாகவும் அவர் தெரிவித்தார். உலகளாவிய நோய்த் தடுப்பு நடைமுறைகள் உயர்ந்த தரம் மற்றும் குறைந்த செலவிலான மருத்துவ நடைமுறைகளை அனைத்து நாடுகளுக்கும் வழங்குவதே நோக்கமாகக் கொண்டுள்ளது என்று அவர் குறிப்பிட்டார்.
நிக் ஷை  தளத்தை உதாரணமாகக் குறிப்பிட்ட அவர், இது புதுமை மற்றும் சுகாதார தொழில்நுட்பத்திற்கு சிறந்த உதாரணம் என்று கூறினார். காசநோயை இந்தியா, தமது சொந்த நடைமுறைகளின் மூலம் ஒழிக்க உறுதிப்பூண்டுள்ளதாக அவர் குறிப்பிட்டார்.
இந்த மாநாட்டில் ‘இந்தியாவில் சிகிச்சை, இந்தியா வழங்கும் சிகிச்சை’என்ற தலைப்பில் நடைபெற்ற மற்றொரு அமர்வில் உரையாற்றிய திரு மன்சுக் மாண்டவியா, இந்த தலைப்பு ஒரே பூமி, ஒரே சுகாதாரம் என்ற இந்தியாவின் தொலைநோக்குப் பார்வையை அடிப்படையாகக் கொண்டது என்று தெரிவித்தார். மிகவும் பழைமையான மருத்துவமுறையான ஆயுர்வேதத்தின் தாயகமாக இந்தியா திகழ்கிறது என்று அவர் குறிப்பிட்டார். ஆயுஷ் மருத்துவ முறைகளுக்கான தேவை உலகெங்கிலும் தொடர்ந்து அதிகரித்து வருவதாக அவர் கூறினார்.
கொவிட் பாதிப்பை தடுக்க இந்தியா, 220 கோடி தடுப்பூசிகளை இதுவரை செலுத்தியிருப்பதாகவும், பல்வேறு நாடுகளுக்கு தடுப்பூசியை வழங்கியிருப்பதாகவும் அவர் தெரிவித்தார். உலகின் மிகப்பெரிய சுகாதாரக் காப்பீட்டுத் திட்டமான ஆயுஷ்மான் பாரத், பிரதமரின் மக்கள் ஆரோக்கியத் திட்டம் 2018ம் ஆண்டு இந்தியாவில் தொடங்கப்பட்டதை அவர் சுட்டிக்காட்டினார். ஒரு லட்சத்து ஐம்பதாயிரம் ஆயுஷ்மான் பாரத், சுகாதார மற்றும் நலவாழ்வு மையங்கள், இந்தியாவின் ஆரம்ப சுகாதார சேவைகளை சிறப்பான முறையில் மாற்றியமைத்துள்ளது என்று அவர் கூறினார்.
சுகாதார சவாலகள், தேச எல்லைகளை கடந்தது என்பதை கொவிட் -19 பாதிப்பு உணர்த்தியிருப்பதாக அவர் தெரிவித்தார். இதுபோன்ற சிக்கல்களுக்கு உலகாளவிய ஒருங்கிணைப்புத் தேவை என்று அவர் வலியுறுத்தினார். சுகாதாரப் பணியாளர்களின் திறன் கட்டமைப்பை மேம்படுத்துதல், சுகாதாரத்துறையில் டிஜிட்டல் தொழில்நுட்பத்தை அதிகரித்தல் உள்ளிட்டவற்றுக்கு இந்தியா, முன்னுரிமை அளித்து செயலாற்றுவதாக அவர் குறிப்பிட்டார்.
அனைவருக்கும் சுகாதாரம் என்ற தத்துவம் இந்தியப் பிரதமர் திரு நரேந்திர மோடியின் அனைவரின் வளர்ச்சி, அனைவரின் முயற்சி, அனைவரின் நம்பிக்கை என்ற கொள்கையின் அடிப்படையாகக் கொண்டு அமைந்துள்ளதாக திரு மன்சுக் மாண்டவியா தெரிவித்தார்.
சிறப்பு சேவைகள் மற்றும் கட்டுரைகள்
அஞ்சல் துறை மூலம் ஓய்வூதியதாரர்களுக்கு டிஜிட்டல் முறையிலான வாழ்வறி சான்றிதழ் வழங்கும் வசதி
பயோமெட்ரிக் அடிப்படையிலான டிஜிட்டல் வாழ்வறி சான்றிதழ் அளிக்கும் சேவையை இந்தியா போஸ்ட் வங்கி மூலம் ஓய்வூதியர்களுக்கு அஞ்சல் துறை வழங்குகிறது.
ஓய்வூதியதாரர்களுக்கு அஞ்சல் ஊழியர்கள் / கிராமப்புற அஞ்சல் சேவகர்கள் மூலம் குறைந்த கட்டணத்துடன் இந்த சேவை ஓய்வூதியர்களுக்கு வீடு தேடி வழங்கப்படுகிறது. கொவிட் பெருந்தொற்று காலத்தில் இந்த சேவை மூத்தக் குடிமக்கள் பயணம் செய்வதையும் வங்கிகளுக்கு / அலுவலகங்களுக்கு செல்வதையும் தவிர்க்க உதவுகிறது.
சென்னை நகர வடக்கு மண்டலத்தில் உள்ள அனைத்து அஞ்சலகங்களிலும் இந்த சேவை கிடைக்கிறது. அஞ்சல் தகவல் செயலி அல்லது http://ccc.cept.gov.in/covid/request.aspx என்ற இணையதளம் மூலம் வீடு தேடி சேவைக்கான வேண்டுகோளை அனுப்பலாம். ஓய்வூதியதாரர்கள் டிஜிட்டல் முறையிலான வாழ்வறி சான்றிதழுக்கு விண்ணப்பிக்க http://jeevanpramaan.gov.in/ppouser/login, என்ற இணையதள இணைப்பில் பதிவிறக்கம் செய்து கொள்ளலாம் என்று சென்னை நகர வடக்கு மண்டல அஞ்சலகங்களில் முதுநிலை மேற்பார்வையாளர் வெளியிட்ட செய்திக் குறிப்பில் தெரிவித்துள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால் பண்ணை தொடர்புடைய நடவடிக்கைகள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா கீழ்காணும் தகவல்களை வழங்கினார்.
பால் பண்ணை தொழிலை நிலையானதாகவும், அறிவியல் ரீதியானதாகவும், லாபகரமாகவும் மாற்ற மாநிலங்கள் மற்றும் யூனியன் பிரதேசங்கள் மேற்கொண்ட முயற்சிகளுக்குத் துணையாக, பின்வரும் திட்டங்களை இந்திய அரசு செயல்படுத்தி வருகிறது:-
ராஷ்ட்ரிய கோகுல் மிஷன்
பால்வள மேம்பாட்டுக்கான தேசிய திட்டம்
பால் பதப்படுத்துதல் மற்றும் உள்கட்டமைப்பு மேம்பாட்டு நிதி
பால் கூட்டுறவு மற்றும் பால் தொழிலில் ஈடுபட்டுள்ள உழவர் உற்பத்தியாளர் அமைப்புகளுக்கு ஆதரவு
கால்நடை ஆரோக்கியம் மற்றும் நோய் கட்டுப்பாடுத் திட்டம்
தேசிய கால்நடை இயக்கம்
கால்நடை வளர்ப்பு உள்கட்டமைப்பு மேம்பாட்டு நிதி
பொதுமுடக்கத்தின் போது பால் பண்ணையாளர்கள் எதிர்கொண்ட நெருக்கடிகளுக்கு இழப்பீடு வழங்க கால்நடை பராமரிப்பு மற்றும் பால்வளத் துறையால் பின்வரும் நடவடிக்கைகள் எடுக்கப்பட்டுள்ளன:
2020-21 நிதியாண்டில் நடப்பு மூலதனக் கடன்களுக்கான வட்டி மானியம் என்ற வடிவில் ஒரு முறை ஆதரவை வழங்குவதற்கான புதிய கூறு அறிமுகப்படுத்தப்பட்டது.
பால் மற்றும் பால் பொருட்கள் பதப்படுத்தும் ஆலைகள் மற்றும் இயந்திரங்களை நவீனமயமாக்க, பால்வள மேம்பாட்டுக்கான மத்தியத் துறை திட்டம்.
பால் மற்றும் பால் பொருட்களை கொள்முதல் செய்தல், பதப்படுத்துதல் மற்றும் சந்தைப்படுத்துதல் ஆகியவற்றுக்கான பால் உள்கட்டமைப்பை உருவாக்கும் நோக்கத்துடன், தேசிய பால்வள மேம்பாட்டுத் திட்டத்தை கால்நடை பராமரிப்பு மற்றும் பால்வளத்துறை செயல்படுத்தி வருகிறது.
விவசாயிகள் கடன் அட்டை.
உள்நாட்டு மாடுகளின் மேம்பாடு மற்றும் பாதுகாப்பு, மாடுகளின் மரபணுவை மேம்படுத்துதல் மற்றும் பால் உற்பத்தி மற்றும் மாடுகளின் உற்பத்தித்திறனை அதிகரிப்பதன் மூலம் பால் உற்பத்தியை விவசாயிகளுக்கு அதிக லாபம் தரும் நோக்கத்துடன் ராஷ்ட்ரிய கோகுல் இயக்கம் செயல்படுத்தப்பட்டு வருகிறது.
ரூ 15000 கோடி மதிப்பிலான கால்நடை வளர்ப்பு உள்கட்டமைப்பு மேம்பாட்டு நிதி.
ராஷ்டிரிய கோகுல் இயக்கத்தின் கீழ் கடந்த ஐந்து ஆண்டுகளில் மாநிலங்கள்/யூனியன் பிரதேசங்களுக்கு ரூ 2316.14 கோடி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812370